Jaak Herodes

Jaak Herodes (sündinud 5. juunil 1944 Kilingi-Nõmmes) on eesti arst, ettevõtja, poliitik ja omavalitsustegelane.

Ta on lõpetanud 1971. aastal Leningradi Pediaatria Meditsiinilise Instituudi.

1970.–1980. aastatel töötas ta Rapla rajooni keskhaiglas narkoloogina.

Aastatel 1992–1995 oli ta VII Riigikogu liige, kuulus Mõõdukate fraktsiooni ja oli sotsiaalkomisjoni aseesimees.
Aastatel 1997–2002 oli ta Käru vallavanem.

Ta oli Eesti Maa-Keskerakonna liige, hiljem kuulunud erakonda Mõõdukad ja Sotsiaaldemokraatlikku Erakonda.

Ta on talupidaja ja kodukandiliikumise edendaja Lungu külas. Ta on Käru Hariduse Seltsi juhatuse liige. Ta on olnud Eesti Erametsaliidu juhatuse esimees (2000–2002), Eestimaa Talupidajate Keskliidu juhatuse liige, Raplamaa Omavalitsuste Arengufondi juhatuse esimees, Eesti Maaomavalitsuste Liidu juhatuse liige.

Tunnustus
2001 Valgetähe V klassi teenetemärk
2006 Käru valla teenetemärk

Isiklikku
Tema poeg on Veiko Herodes.

Viited

Välislingid
Rahvusarhiivi fotode andmebaas. Rapla Rajooni Keskhaigla narkoloog Jaak Herodes patsiendiga (1985)

Eesti arstid
VII Riigikogu liikmed
Eesti vallavanemad
Valgetähe V klassi teenetemärgi kavalerid
Sündinud 1944